Kvikmynd um tilhugalíf þeirra Baracks Obama Bandaríkjaforseta og Michelle eiginkonu hans er í bígerð í Hollywood . Vinnuheiti myndarinnar er Southside With You en þau Barack og Michelle fóru á sitt fyrsta stefnumót í Southside hverfi Chicago sumarið 1989 . Í frétt á vefsíðunni Deadline Hollywood kemur fram að Barack hafi þurft að hafa verulega fyrir því að fá Michelle á stefnumót með sér . Hann var þá nýráðinn sem sumarafleysingamaður á lögmannsstofunni Sidley Austin í Chicago eftir að hafa lokið prófi frá lagadeild Harvard háskólans . Michelle var yfirmaður hans á stofunni . Kvikmyndin mun fjalla um daginn þegar þau fóru á þetta fyrsta stefnumót sitt . Á því heimsóttu þau m.a . Art Institue , fóru í langa gönguferð og luku deginum með því að sjá myndina Do The Right Thing í leikstjórn Spike Lee í nálægu kvikmyndahúsi . Þau giftu sig síðan árið 1992 . Þegar hefur verið ákveðið að leikkonan Tika Sumpter leiki Michelle en verið er að leita að leikara til að taka að sér hlutverk hins unga Barack Obama .